MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Vend Mahmoud on pärit Lähis-Idast,
aidates seal muude tegevuste seas
ka tagakiusatud kristlasi ning pagulaslaagrites elavaid inimesi.
Tänases saates räägibki ta oma olulisest ja mitmekülgsest tööst,
esitades meile samas väljakutse
toetama Iraani kristlasi ja palvetama nende eest.
Tere tulemast vaatama saadet "Märtrite hääl"!
Tere tulemast saatesse, vend Mahmoud!
Suur tänu kutsumast!
See on te esimene kord olla Soomes.
Jõudsite siia eile, aga kuidas te tänane päev on alanud?
Tihe päev on olnud.
Ärkasin juba k 6, olles valmis kõigeks eesootavaks.
Kuid see on tõesti mu esimene kord olla Soomes,
mistõttu suur tänu kutsumast!
Usun, et ka järgmised paar päeva saavad olema tegusad ja toredad.
Meil on tõesti palju planeeritud te jaoks.
Kuulsime ühes varasemas saates
seda imelist lugu, kuidas leidsite Jeesuse oma ellu.
Täna aga räägime tööst, mida Iraagis teete.
Kirjeldage palun alustuseks seda piirkonda Põhja-Iraagis
ja mille poolest see teistest Iraagi osadest erineb?
Suure osa Iraagist moodustab Kurdistan,
mis kuulub kurdidele.
Neil on omaenda valitsus, parlament ja sõjavägi.
Nad erinevad täienisti kogu ülejäänud Iraagist,
taotledes endale ka iseseisvust, mida nad hetkel pole veel saanud.
Meie kui kristlaste jaoks on Kurdistan aga turvapaik,
sest nad lubavad kogudustel tegutseda
ja võtavad vastu kristlastest pagulasi.
Nad annavad meile üsna palju vabadust
ja Jumal on andnud meile ka soosingut
nende valitsuse ja ministrite silmis.
Nii on meil võimalus teha, mida iganes me soovime.
See on ainus paik kogu Lähis-Idas, kus kristlastel on selline vabadus.
Nii nagu ka teiste usundite esindajatel.
See erineb täiesti Lõuna-Iraagist või teistest naabermaadest,
kus püütakse kehtestada islamit ja šariaadi seadust.
Nii oleme õnnistatud Kurdistani valitsuse poolt,
sest nad on avanud meile uksed
ja lasevad meil vabalt oma usuelu elada.
Ehk nagu ütlesite -
see on kristlaste jaoks Lähis-Idas turvaline paik.
Kui aga mõelda ajale mõni aasta tagasi,
siis ISIS tegutses ikka väga tugevalt
nii sealses piirkonnas, kui ka teistes maades.
Nii pidid tuhanded kristlased põgenema.
ISIS kiusas taga nii kristlasi kui teisi vähemuslasi.
Milline on tänase päeva olukord?
Kas ISIS on endiselt seal ja mida nad teevad?
Kui mäletate, siis ISIS tuli pildile 2014. aastal.
Nad olid algul Süürias, kuid läksid siis Mosuli linna
ja Ninive orgu,
kus asub enamus kristlikke külasid ja linnu.
Nad põletasid ja hävitasid enamuse neist küladest.
Enamus Mosuli ja Ninive oru kristlasi lahkusid maalt.
Mosuli kristlased tulid Kurdistani, kus nad leidsid turvalise olemise.
Kuid 2018. aastal, mil ISIS sai lüüa,
hakkasid inimesed naasema oma kodudesse
nii Mosulis kui Ninive orus.
Tol ajal oli kristlasi umbes 1,5 miljonit.
Tänaseks on kogu Iraaki jäänud neid järele vähem kui 300 000,
sest enamus neist emigreerus teistesse maadesse
ja neil on päris raske.
Aga väiksem osa, kes alles jäi -
oleme püüdnud aidata neil ehitada üles oma kodud,
et sinna tagasi minna.
See on see pilt
võrreldes 2014. aastaga, kui ISIS võimutses
ja siis 2018. aastaga.
See on see põhjus, miks kristlased nö laiali löödi.
Kuidas aga on lood teiste Iraagi osadega?
Näiteks Bagdadi või teiste sealsete kohtadega?
Milline on sealne kristlaste olukord?
Las ma selgitada, millist sorti kristlased meil on.
Iraagis on kolme sorti kristlasi.
1. Traditsionaalsed kristlased
ehk katoliiklased, õigeusklikud, armeenlased, süürlased jne.
Need kõik moodustavad suurema osa kristlastest.
2. Evangeelsed kristlased, kes tulid pildile 2003. aastal
peale Saddam Husseini režiimi langemist.
Meil oli seal linnas
vaid üks evangeelne kogudus kogu Iraagi peale
ja seal käis umbes 400 inimest.
Samas oleme näinud peale 2003. aastat
rohkem evangeelseid kogudusi tekkimas üle Iraagi.
Baptistid, metodistid ja mitmed teised.
Kõik need konfessioonid on hakanud paljunema.
Neid on kogu Iraagi peale kokku vähem kui 10 000 kristlast.
Võib-olla vähemgi veel.
Kuid meil on veel ka moslemi taustaga kristlased,
kelle arv kasvab kiiremini kui kõigi eelpool nimetatute oma.
Traditsioonilised kristlased on hajumas
ja evangeelsed kristlased püüavad jõuda nendeni.
Aga täna me näeme
paljusid moslemeid tulemas Jeesuse juurde,
saamas ristitud
ja liitumas kogudusega moslemite seas.
Seda üle kogu Iraagi ja eriti ka Kurdistanis,
kus endistel moslemitel on turvaline olla kristlane.
Seetõttu on meil ka Kurdistanis oma turvakodu,
mida Märtrite Hääl toetab ja aitab.
Selle eesmärk on aidata
moslemi taustaga tagakiusatud kristlasi,
kes tulevad nii põhjast, läänest kui ümberkaudsetest maadest,
et neil oleks turvaline koht, kus olla,
kuniks nad tegelevad oma probleemidega
ja leiavad võimalused enese kusagil sisse seadmiseks.
Tooge mõned näited,
millistest olukordadest on need inimesed te turvakoju tulnud?
Osa Lõuna-Iraagis elavaid inimesi, kes saavad kristlaseks -
kui nende pere sellest teada saab,
püütakse neid tappa, neile peksa anda
või neid oma abikaasaga lahku ajada.
Näiteks üks me juhtidest, kes on moslemi taustaga kristlane -
kui ta naine ta pöördumisest teada sai,
viis ta mehe kohtusse,
andis lahutuse sisse ja võttis ka lapsed endaga.
Seda kõike seetõttu, et mehest sai kristlane.
Suur surve on seegi,
kui naine jätab oma mehe ja lapsed oma usu pärast.
Osasid meie juurde tulnutest on ähvardatud,
mistõttu nad on põgenenud oma linnadest
ja me pakume neile turvapaika.
Sest nende pered või ka kogukond tahavad neid tappa.
Sest kui moslem pöördub ristiusku,
häbistab see nii ta maad, rahvast, suguvõsa kui usku.
See on neile solvav,
mistõttu nad tahavadki neid rünnata ja neile halba teha
või siis veenda neid pöörduma tagasi islamiusku.
Kui see aga ei õnnestu, hakataksegi neid taga kiusama.
Seetõttu vajamegi me seda turvakodu.
Olen ka ise kogenud tagakiusu
ja üks kogudus võttis mu enda turvakoju.
See on kõige olulisem asi -
leida koht inimestele, kes põgenevad oma elu eest.
Turvaline koht,
kus hakata vaimulikult kasvama ja saada jüngerdatud.
Ühtlasi aga saada ka eestpalveid ning nõustamist,
et leida kinnitust oma usuteekonnal.
See ongi meie eesmärk - aidata neid, kes kannatavad.
Lääne inimestel on üsna raske mõista,
millises olukorras need inimesed elavad.
Mida me saaks selles osas ära teha?
Te saate palvetada.
See on kõige olulisem asi.
Kui aga Jeesus kutsus oma jüngrid Matteuse 10. peatükis,
siis Ta ka kirjeldas neile, mis neid ees ootab,
kui nad tõesti tahavad Teda järgida.
Teeme täpselt seda sama oma usklikega,
öeldes, et see on see, millest Jeesus rääkis.
Me saame kogema tagakiusu, aga samas on Ta alati koos meiega.
Isegi surmaorust läbi minnes on Ta koos meiega.
Jeesus selgitas jüngritele Matteuse 10. peatükis,
et Teda järgides saavad nad kogema raskusi, tagakiusu, peksu, vanglat jne.
Aga samas tõotas Ta olla koos nendega.
"Seni, kuni mina olen teiega, ei juhtu teiega midagi."
See on Jeesuse tõotus, millest iganes me ka läbi ei läheks.
Mida te teha saate?
Lihtsalt palvetage me eest ja nende inimeste eest,
sest ma usun, et tuleviku koguduses
saab olema palju moslemi taustaga kristlasi.
Lähis-Ida kristlaste arv
moodustab hetkel vaid 2-3% kogu Lähis-Ida rahvastikust.
97% või veidi vähem on kõik moslemid.
Kui nad aga tulevad Jeesuse juurde, moodustavad nemad ka koguduse
ja toovad kaasa ärkamise.
Usun, et see on lähiaastate küsimus,
kus kogudus moodustub moslemi taustaga kristlastest.
Väga oluline sõnum meile, siinsetele kristlastele.
See on see, milleks Jumal meid kutsub.
Me arvame, et kõik taandub vaid kristlastele
ja me tahame kaitsta neid, mis on igati tore ja vajalik.
Tuleviku osas aga tasub mõelda moslemi taustaga kristlastele,
keda saab olema palju.
Paljud neist saavad päästetud ja me ristime neid iga kuu.
Ja mitte vaid meie, aga paljud kogudused ja teenistused.
Kuuleme paljudest Kristuse poole pöördunutest
nii Alžeerias, Iraanis kui mujal.
Paljud moslemid annavad oma elu Jeesusele
ja see arv ainult kasvab.
Nii usun ka, et nemad moodustavad tuleviku koguduse.
Ma ise olen üks neist, olles pastor, misjonär ja jutlustaja.
Ja minusuguseid on sadu.
Ühtlasi usun, et lähiaastatel saab olema ka rohkem neid,
kes kuulutavad moslemitele evangeeliumi.
Kas võib öelda, et Lähis-Idas toimub ärkamine?
Moslemi taustaga usklike seas tõesti.
Seda muidugi ka tänu meediale ja sotsiaalmeediale.
Ka tänu paljudele teistele avatud ustele
ja ka tänu ISIS'le.
ISIS teeb meile teene tänu sellele, kuidas nad islamit esindavad.
Seetõttu hülgavadki paljud moslemid islami,
sest nad ei taha tänu ISIS'e tegudele omada sellist usku.
Nii paneb ISIS ise inimesed kahtlema oma usus.
"Vastab see siis tõele või mitte?
Mis on õige?"
Nii näeme, kuidas paljudest moslemitest
saavad ateistid,
aga kuidas paljud neist pöörduvad ka ristiusku.
Seda tänu ISIS'e tegudele.
Nii on ülimalt oluline, et kristlased neid siis aitaks.
- Muidugi.
Sest ilma lääne kristlaste abi- ja toeta on väga raske.
Me vajame teid, sest nad on sealse ristikoguduse alus
ja kui me neisse ei panusta, lähevad nad kaotsi.
See on meile väga oluline aeg rajada tugev alus
moslemi taustaga kristlikule kogudusele.
Praegu on see aeg.
Nii me vajamegi lääne kristlaste palveid ja tuge,
et nad mõistaks, mida Jumal on me seas tegemas.
Nii vajame ka abi materjalide saamiseks jüngerlusest
ja üldse inimeste harimiseks, et neid aidata.
Meil oli paar aastat tagasi võimalus külastada Põhja-Iraaki.
Külastasime ka Kurdistani parlamenti, mis oli väga eriline külaskäik.
Märkasime, et teil oli väga eriline side nende parlamendi liikmetega.
Te võtate aega,
et luua ja arendada suhteid erinevatel tasanditel.
Nii et see on väga tähtis, kas pole?
On tõesti.
Me usume seda, mida Piibel ütleb,
et me and sillutab meile teed kuningate ette.
Nii kirjutavad parlament ja ministrid oma kodulehekülgedel
meie organisatsioonist,
öeldes, et me organisatsioon "Abikäsi" on üks parimaid.
Sest nad näevad, mida me teeme oma maa abistamiseks.
Ma palvetame nii oma valitsuse kui parlamendi eest,
püüdes aidata neid nii nagu oskame ja saame.
Meil toimus nädal tagasi rahvusvaheline raamatulaat.
Nad andsid meile kui kristlikule organisatsioonile
võimaluse jagada välja Piibleid ja kristlikke raamatuid.
Meil on umbes 80 erinevat raamatut
ja meil on valitsuse luba neid trükkida ja levitada.
On lausa hämmastav näha seda soosingut,
mille Jumal on meile valitsuse silmis andnud.
Tegime eelmine nädal isegi presidendiga pilti
ja paljud ministrid tulid me väljapaneku juurde.
Meil oli palju häid vestlusi. Sh moslemite- ja isegi imaamidega.
Nad tulid ja me rääkisime Piiblist jne. - Ja nad küsisid küsimusi?
- Palju küsimusi
ja palju häid ning eluterveid vestlusi.
Me armastame neid.
Misjonitööd tehes tuleb armastada inimesi.
Kui tunned hirmu inimeste ees ega armasta neid,
ei tule sellest midagi head.
Nad teavad, et armastame neid siiralt ja kogu südamest.
Nad kogevad ja teavad seda.
Nii avabki Jumal meile erinevaid uksi, sest me armastame neid.
Armastus on kõige olulisem asi,
sest Piibli põhisõnum on armastus ja Jeesuse põhiolemus on armastus.
Nii on.
Te ise sündisite pagulaslaagris.
Võib-olla seetõttu te elategi nii väga kaasa
vaestele ja kehvas seisus olijatele.
Nii teete te ka erakordset tööd pagulaslaagrites.
Rääkige sellestki.
Jah, ma olen ise sündinud pagulaslaagris.
Ma käisin ÜRO poolt rajatud koolis, kus meile anti ka piima.
Nii et ma mäletan neid aegu, kui seal ise elasin.
Pagulased on tavalised inimesed, kes vajavad samuti Jeesuse armastust
Kurdistanis elab tuhandeid põgenikke.
Süürlasi, moslemeid
ja palju teisi, kes on tulnud Iraaki tänu ISIS'e rünnakutele.
Jumal pani mu südamele jõuda nende inimesteni.
Me varustame neid toiduga,
me õpetame naisi kirjutama-lugema
ja peame ka piiblitunde.
Me viime sealseid lapsi laatadele ja kinno
ning meil on neile muidki tegevusi.
See on hämmastav,
et valitsus ise on andnud loa viia lapsi laagrist välja.
Ilma valitsuse loata poleks see võimalik.
Meil aga on luba viia 500 last välja, mitte vaid 1-2 last.
Selline Jumala soosing on erakordne!
Nii et me töötame lastega nii koha peal kui viime neid välja.
Meil on seal ka oma keskus, kus nendega erinevaid asju teeme.
Me peame pagulaslaagris ka piiblitunde.
Milline on nende pagulaslaagrite seisukord?
Oskate seda kirjeldada?
Nad elavad väikestes karavanides.
- Ka telkides?
Nii telkides kui karavanides.
Talvel on seal väga külm ja suvel hästi palav,
nii et see pole väga lihtne.
Nii püüame tekitada neile talvel sooja ja jagada ka tekke välja.
Suvel aga viia sinna õhujahuteid, sest suved on ikka väga palavad.
Lapsed aga on nagunii enamuse ajast väljas.
Iraagi pagulaslaagreid külastades märkasin,
et lapsed olid pidevalt me ümber.
Tundsin, kuidas nad igatsesid nii väga armastuse järele.
Lapsed igatsevadki vaid armastuse järele,
sest olukorras, kus nad elavad,
nad vajavad midagi meilt, kes oleme väljaspool seda.
Nii püüamegi Märtrite Hääle abiga
pakkuda neile teatud õppeprogramme,
jagada toitu
ja pidada ka lastele kooli,
mis on konkreetselt mõeldud tagakiusatud kristlastele.
See on Märtrite Hääle projekt neile lastele, kes ei saa käia koolis.
Me pakume neile kristlikku haridust.
Ühtlasi on kõik me töötajad kristlased.
Nii saame ühtaegu aidata tagakiusatud kristlasi
ja samas pakkuda tööd kristlastest õpetajatele.
Märtrite Hääl aitab meid selle projekti osas väga palju,
nii et suur tänu selle eest, sest me tõesti vajame seda.
See on imeline töö!
Oleme saatnud teile palju pilte,
kuidas sealsed lapsed saavad kristlikku õpetust
ja mida Jumal on seal tegemas.
Mainisite keskusest, mis teil seal on, kus õpetate ja aitate inimesi.
Rääkige sellest ka veidi.
Rajasime oma organisatsiooniga 2014. aastal
haridus- ja koolitusüksuse,
saades selleks valitsuse loa.
Korraldame kursusi naistele, leskedele, pagulastele
ja kellele iganes veel, kes neid vajab.
Õmbluskursused, juuksurikursused, arvutikursused, muusikakursused,
inglise keele kursused jne.
Ühtlasi õpetame me ka naistevanglas, viies seal läbi samu asju.
Me kursused erinevad teistest koolitustest selle poolest,
et me anname igale kursuse lõpetajale
vajalikud töövahendid kaasa.
Sest, kui inimesel pole peale koolitust töövahendeid,
ei saa ta ka tööle asuda.
Kui aga naine lõpetab õmbluskursuse ja saab oma õmblusmasina,
saab ta hakata õmblema nii endale kui ka müüma oma tooteid,
teenides sellega omale raha.
Noored mehed-naised, kes lõpetavad arvutikursuse,
saavad oma sülearvuti, mille kaudu arendada oma oskusi.
Ühtlasi ostame juuksuritele kõik vajalikud töövahendid,
et nad saaks lõigata iseenda, oma pere või ka teiste juukseid.
Nii saavad nad kõik alustada oma ettevõttega
peale kursuse läbimist.
Me ei taha anda neile lihtsalt raha, mille nad nö sisse söövad
ja siis meilt uuesti raha küsima tulevad.
Me tahame anda neile oskused ja töövahendid,
mille abil nad saavad ise enda eest hoolt kanda.
Ja oma eludega edasi minna, mis on ülimalt oluline. - On.
Me algul aitasime inimesi igakuiselt, aga sel ei tulegi lõppu.
Kui neil aga on oskused ja töövahendid,
saavad nad teha, mida iganes ja teenida ise endale raha.
See on kasulik nii meile kui neile.
Külastades Iraaki ja nähes seda imelist tööd, mida teete
märkasin, et olete väga kirglik nende vaeste inimeste aitamises.
Kust selline kirglikkus tuleb?
Ma ise olen vaene.
Tegelikult aga on ju Jeesus ise
pannud selle kirglikkuse me südameisse.
Me kõik oleme tulnud siia ilma alasti ja vaestena.
Mis kasu sellest on, kui ajad küll raha kokku,
aga unustad inimesed?
Minu jaoks pole küsimus vaid vaeste aitamises,
vaid selles, et inimesed vajavad Eluleiba rohkem,
kui tavaleiba, mida nad söövad.
Jah, me peame jagama neile ka leiba,
aga me teeme kõiki neid asju eelkõige selleks,
et jagada neile evangeeliumi.
Sest kui selles poleks evangeeliumi, oleks tegu vaid kui ilmaliku tööga,
mida igaüks võib teha.
Nii on minu jaoks tegu avatud uksega, mille kaudu jagada Jeesust.
Me aitame inimesi tänu Jeesuse armastusele.
Ta armastab meid ja seetõttu me teemegi seda kõike.
Isegi rahastus, mida saame kogudustelt ja usklikelt
ja palved, mida meie eest palutakse -
me seame selleski kõiges Jeesuse esikohale.
Paljud kristlased vaatavad praegu seda saadet,
mistõttu tooge palun esile mõned olulisemad palvesoovid,
mille kaudu saaksime paremini teie tööd toetada.
Vajadused on suured.
Me piirkonnas on palju pagulasi,
aga paljud organisatsioonid, kes nendega tegelevad,
on hakanud lahkuma me piirkonnast tänu maavärinale Süürias,
et aidata sealseid inimesi.
See aga mõjutab meie piirkonna inimesi,
kuna meil pole piisavalt ressursse, et teha mitmeid teisigi asju.
Nii et on oluline mitte unustada
ka meie piirkonnas olevaid inimesi ja pagulasi,
kes vajavad abi ja tuge.
Ühtlasi ei piisa ka vaid ühest koolist, turvakodust või minibussist.
Me töös on palju vajadusi,
mistõttu paluge, et jumalariigi töö võiks laieneda.
Me tahame näha ka kogudusi paljunemas me piirkonnas.
Samas vajame aidata inimesi naabermaadest.
Korraldame kahte konverentsi,
kuhu kutsume kokku naabermaade kristlastest moslemid,
neid õpetades, jüngerdades, arendades ja neile tööriistu andes,
mille abil minna tagasi oma maale ja evangeliseerida seal.
Nii et see on ka väga, väga oluline. - On.
Me ei tegutse vaid enda heaks,
aga tahame jõuda ka oma naabriteni ja teiste maadeni.
Nii õpetame neile Jumala Sõna, saates nad siis tagasi koju,
kust nad saaks saata meile uusi inimesi.
Tahaksime sellist paljunemist veelgi enam näha,
sest näeme, et Jumal õnnistab seda liikumist.
Me igatseme näha enam selliseid liikumisi
ja ka kristlikke materjale, mida meil pole väga palju.
Meil pole piisavalt kristlikke raamatuid, videosid,
Piibleid jne.
Kurdi keeles ilmus alles eelmine aasta täispiibel.
Meil ei ole ka naaberkeeltes palju kristlikke raamatuid,
mida jagada.
Kogudused kasvavad,
aga ka materjalide hulk, mida neile jagada, peab kasvama.
Nii et palju tööd on teha. - Just.
See pole lõpetatud. Me alles alustame.
Aga see on õnnistus me jaoks aidata teid ja te tööd.
Suur tänu, sest ilma teie abita poleks me töö võimalik.
Samas Jumal on avamas uksi ja paljunemine on ootel.
Jumal on avamas meile suuri uksi. - Aamen.
Nii tahame teha Temaga koostööd nii palju, kui võimalik.
Oli tõeliselt huvitav kuulda,
mida vend Mahmoudil oli jagada Lähis-Ida kohta.
Siin on ka soomekeelne raamat "Vangina Iraanis",
mis räägib sealsetest aladest ja kahest noorest naisest,
mis nendega juhtus, kui nad islamist ristiusku pöördusid.
Nad kogesid suuri raskusi ja olid lausa surma mõistetud.
Huvitav raamat, mida saab osta: www.marttyyrienaani.fi/kauppa
Ühtlasi on Märtrite Häälel oma ajakiri,
mis räägib palju tööst tagakiusatud kristlastega.
Tegu on tasuta ajakirjaga ja see ilmub üle kuu.
Suur tänu vend Mahmoud!
Nii tore, et olete Soomes ja et olite ka me saates!
Suur tänu teile!
Jumala õnnistust te tööle! - Suur tänu!
Ühtlasi tänan kõiki te palvete, abi ja toe eest.
Aitäh, et olite meiega ja kohtumiseni järgmisel korral!
Tõlge: Anne-Ly Raukas